Иілу кезіндегі пайда болатын ішкі күштер М, Q және q аралығындағы дифференциалдық тәуелділіктер
Егер арқалыққа көлденең күштер әсер етіп, ол иілуге жұмыс істейтін болса, оның көлденең қимасында сол сыртқы күшке қарсы әсер ететін ішкі күштер пайда болады. Осы күштерді анықтау үшін көлденең күш әсер ететін аркалықты қарастырайық (1-сурет). 

                                                     1-сурет
Алдымен жоғарыдағы әдістермен арқалық тіректеріндегі реакция күштерін анықтап алады. 
Енді кез келген көлденең қималарда ішкі әсерлерді анықтау үшін қималар әдісін пайдаланамыз. 1-суретте жазықтықпен қиылған арқалық көрсетілген. Оң бөліктің сол бөлікке ететін әсері Qу көлденең күшпен және Мх июші моментпен алмастырылып, үзік сызықпен бейнеленген.

Иілу деформациясы кезінде бір талшықтар созылуға, басқалары сығылуға ұшырайды. Бұл жағдайда төменгі талшықтар ұзарады, ал жоғарғы талшықтар қысқарады (2, а-суреті). 

Июші моменттер мен көлденең күштер үшін төмендегі таңбалар ережесін қабылдаймыз: егер қиманың сол жағына түсірілген сыртқы күштер төменнен жоғары қарай, ал оң жағында жоғарыдан төмен қарай бағытталса, ол қимадағы көлденең күш оң таңбалы болады  (3.16, б-суреті). Кері жағдайда көлденең күш теріс таңбалы.

Егер қиманы сол жағына түсірілген сыртқы күштердің қосынды моменттері сағат тілімен бағыттас, ал оң жағында сағат тілінің бағытына қарсы болса (егер төменгі талшықтарды созса), қимадағы июші момент (3.16, б-суреті) оң таңбалы деп саналады. Кері жағдайда июші момент теріс таңбалы.

                                                     2-сурет
Мх июші момент, Qу көлденең күш және q сыртқы күштердің қарқындылығы өзара белгілі бір тәуелділікте болады.

Белгілі заңмен таралушы күш әсер ететін арқалықтың (2, а-сурет)  ұзындығы dz  (2,б-сурет) элементті аламыз. 

                                                         3-сурет
Екі тепе-теңдік теңдеу құрамыз:

Қарапайым түрлендірулерден кейін жоғарыдағы теңдеулерден

Бұл теңдеулермен ию моменттер мен көлденең күштердің эпюрлерін салудың дұрыстығын тексеруге болады. 
 Көлденең күш  пен ию моменттерінің эпюрін салу

Иілудегі эпюр деп, ию моменттері мен көлденең күштерінің арқалықтың ұзындық бойымен қалай өзгеретінін көрсететін белгілі масштабпен салынған графикті айтады. Есептеу жүргізу кезінде осы эпюрдің маңызы зор, одан конструкцияға әсер ететін июші момент пен көлденең күштің ең жоғарғы мәндерін анықтаймыз және де ол сол конструкцияның кез келген нүктесіне түскен июші момент пен көлденең күштің шамасын анықтауға мүмкіншілік береді.

Ал енді осы эпюрді салу үшін кейбір шартты жағдайларды белгілеп алуымыз керек. 

Көлденең күш пен ию моменттерін біріншіден, арқалықтың сыртқы күш түсетін нүктелерінде анықтаған жөн, сондықтан арқалықты күш түсетін аралықтарына байланысты белгілі бөліктерге бөлу қажет. Екіншіден, көлденең күш пен ию моментінің таңбасы оң болса, ордината бойынша жоғары, ал таңбасы теріс болса, төмен орналастырамыз. Үшіншіден, эпюрдің дұрыс салынғанын тексеру үшін төменгі жағдайларды білген жөн.
Эпюрді салу  реті:

1. Тіректердегі реакция күші мен моменттерді анықтау.

2. Арқалыққа әсер ететін күштер санына байланысты аралықтарға бөліп, оның бір тірегінен немесе ұшынан аралықтардың санына байланысты z1, z2, …, zп  қашықтықта қима жүргізу қажет..

Қиманы кез келген шеткі тіректен бастап жүргізе беруге болады, тірек пен қиманың арасында неғұрлым аз күш немесе күш моменттері әсер ететін болса, соғұрлым теңдеу оңай құрылады.

3. Жүргізілген қима бойынша арқалықтың бір жағын бөліп
алып тастап, статиканың тепе-теңдік заңына байланысты теңдеу
құрамыз да оны шешеміз.

4. Осы әдіспен арқалықтың қауіпті нүктелерінде әсер ететін көлденең күш пен күш моменттерін анықтап, белгілі масштабпен ординатаға белгілеп, оларды бір-бірімен қосып, эпюр құрамыз.

 Көлденең күш пен моменттер эпюрінің кейбір   сипаттамалары

Көлденең күш пен моменттер эпюрін тұрғызған соң, олардың дұрыстығын тексеру үшін, олардың кейбір қасиеттерін білу қажет. Келтірілген есептердің шешіміне байланысты, келтірілген қатынастар бойынша төмендегідей тұжырымдарға келуге болады:
· сыртқы қадалған күш әсер етіп тұрған қимада көлденең күштің мәні кілт өзгереді. Өзгеру шамасы қадалған күшке тең;

· бөлікте (аралықта) таралған күш болмаса, онда көлденең күш тұрақты, ал иілу момент эпюрасы сызықты заңдылықпен өзгереді; 

· бөлікте (аралықта) бірдей таралған күш болса, көлденең күш сызықты заңдылықпен, ал иілу момент квадраттық парабола заңдылығымен өзгереді. Егер эпюр созылатын талшықтарда салынса, онда параболаның дөңес жағы таралған күшпен бағыттас болады;

· қимаға сыртқы қадалған момент түсірілсе иілу момент эпюрасы сол момент шамасына өседі; 

· көлденең күш нөлге тең болатын қимада иілу момент экстремаль мәнге ие болады; 

· арқалықтардың ұштарындағы қималарда көлденең күш пен иілу момент қимаға түсірілген сыртқы қадалған күшке және қадалған моментке сәйкес келеді;

· шеткі арқалық топсаларда сыртқы момент әсер етпесе, иілу моменті нөлге тең болады.



Көлденең күштің мәндері бөлік шекараларында ғана болады. Ал иілу моменттің бөлік шекараларынан басқа, көлденең күш нөлге тең болатын қима нүктесінде де мәні болады. 

Егер аралықта көлденең күш эпюрасы өсті қиып жататын болса, яғни «+» таңбасы «-» таңбасына ауысып тұрса, онда Q=0 болған жерде ию моментінің мәні экстримальді мәнге ие болады. Ол үшін, сол аралықтағы көлденең күш теңдеуін нөлге теңестіріп айнымалы шаманы анықтаймыз, яғни координата мәнін. 

